Arnaut Danjuma pidätettiin epäiltynä murhan yrityksestä – poliisi luuli toiseksi henkilöksi
Valioliigapelaaja pidätettiin epäiltynä murhan yrityksestä – poliisilta karmaiseva virhe
15.06.2020 klo 6:34
Bournemouth-pelaaja otettiin kiinni yllättäen.
Arnaut Danjuma pidätettiin murhasta epäiltynä. Pidätys oli aiheeton. AOP
Englannin Valioliigassa Bournemouthia edustava Arnaut Danjuma, 23, järkyttyi maaliskuussa, kun poliisit pidättivät hänet epäiltynä murhan yrityksestä.
Danjuman epäiltiin liittyvän 16. maaliskuuta tapahtuneeseen puukotukseen. Jalkapalloilija käveli ulkona, kun poliisit ryntäsivät paikalle ja laittoivat hänet käsirautoihin.
– Olin menossa Hiltoniin syömään. Paikalle ilmestyi yhtäkkiä poliisiauto, josta nousi kaksi poliisia. Toinen käski minua laittamaan kädet aitaa vasten. Kysyin, mitä oikein tein. He huusivat ”laita kädet aitaa vasten, turpa kiinni!”, hän kertoo The Sunille.
– Tottelin, mutta kysyin uudestaan, mitä olin oikein tehnyt. He käskivät minun odottaa muita poliiseja. He tulivat ja kysyin uudestaan.
Poliisi ampui syyttömän jalkapallojuniorin kadulle Meksikossa – video: joukkue jätti koskettavat jäähyväiset
Danjuma menetti tilanteessa malttinsa, sillä ei kertomansa mukaan saanut vastausta siihen, miksi poliisi otti hänet kiinni.
Myöhemmin kävi ilmi, että poliisi oli sekoittanut nigerialaishollantilaisen jalkapalloilijan toiseen henkilöön.
– Se oli kiusallista. Ihmiset ottivat kuvia ja se sai minut suuttumaan poliisille. Sanoin asioita, joita minun ei olisi pitänyt sanoa. Hermostuin ja olin vihainen.
– Sitten poliisi sanoi ”et ole se, jota etsimme, voit mennä”.
Ei anteeksipyyntöä
Danjuma siirtyi Bournemouthiin viime elokuussa. AOP
Danjuma ei muista poliisin pyytäneen tapausta anteeksi. Hän ei aio tehdä kohtelustaan virallista valitusta. Hän kuitenkin kertoo kokeneensa rasismia ja eriarvoisuutta koko elämänsä ajan.
– Olen kokenut rasismia paljon ja kasvattanut paksun nahan. On paljon asioita, jotka tapahtuvat minulle säännöllisesti. Poliisi pysäyttää minut aina silloin tällöin, koska ajan valtavaa autoa.
– Minulle sanotaan, että kyse on rutiinitarkastuksesta, mutta tiedän, ettei se ole totta.
Danjuma on syntynyt Nigerian Lagosissa. Hänen äitinsä on nigerialainen ja isä Alankomaista, joten jalkapalloilijalla on kaksi passia.
Valioliigapelaajan elämä ei ole aina ollut helppoa, sillä hän joutui lapsena perheensä kanssa kodittomaksi. Danjuma asui äitinsä ja sisarustensa kanssa autossa sekä laitettiin myöhemmin sijaisperheeseen.
Danjuma edustaa maajoukkuetasolla Alankomaita.
Futistähti suomii itseään 16 vuoden takaisen rasismiottelun takia: ”Se oli tyrmistyttävää”Nimittelyä ja huutelua katsomosta – huipputuomari on keskeyttänyt otteluita Suomessa: ”Yleisön aplodit rohkaisevat todella paljon””Terve, musta mies!” – Wilson Kirvalle ei myönnetty Kela-korttia 90-luvulla, sai tylyn vastauksen